title: Регламент за изпълнение (ЕС) № 667/2013 на Комисията от 12 юли 2013 година за разрешаване на диклазурил като фуражна добавка при пилета, отглеждани за носачки (притежател на разрешителното Eli Lilly and Company Ltd.), и за отмяна на Регламент (ЕО) № 162/2003  текст от значение за ЕИП

text:
               13.7.2013

               BG

               Официален вестник на Европейския съюз

               L 192/35

         РЕГЛАМЕНТ ЗА ИЗПЪЛНЕНИЕ (ЕС) № 667/2013 НА КОМИСИЯТА
   от 12 юли 2013 година
   за разрешаване на диклазурил като фуражна добавка при пилета, отглеждани за носачки (притежател на разрешителното Eli Lilly and Company Ltd.), и за отмяна на Регламент (ЕО) № 162/2003
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени съгласно Директива 70/524/ЕИО на Съвета (2).

               (2)

               С Регламент (ЕО) № 162/2003 на Комисията (3) беше разрешена употребата на диклазурил, CAS № 101831-37-2, като фуражна добавка за период от десет години при пилета, отглеждани за носачки, в съответствие с Директива 70/524/ЕИО. Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от него бе подадено заявление за повторна оценка на диклазурил като фуражна добавка при пилета, отглеждани за носачки, с искане добавката да се класифицира в категорията добавки „кокцидиостатици и хистомоностатици“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (4)

               В становището си от 31 януари 2013 г. (4) Европейският орган за безопасност на храните („Органът“) заключи, че при предложените условия на употреба препаратът диклазурил не се отразява неблагоприятно върху здравето на животните, човешкото здраве или върху околната среда и е ефикасен в борбата с кокцидиозата при пилета, отглеждани за носачки. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на диклазурил, CAS № 101831-37-2, показа, че условията за предоставяне на разрешително, определени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.

               (6)

               Като последица от издаването на ново разрешително съгласно Регламент (ЕО) № 1831/2003 Регламент (ЕО) № 162/2003 следва да бъде отменен.

               (7)

               Тъй като няма съображения във връзка с безопасността, които да налагат незабавното прилагане на измененията в условията за издаване на разрешителното, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, принадлежащ към категорията добавки „кокцидиостатици и хистомоностатици“, като добавка при храненето на животните при спазване на установените в същото приложение условия.
   Член 2
   Регламент (ЕО) № 162/2003 се отменя.
   Член 3
   Посоченият в приложението препарат и съдържащите го фуражи, които са произведени и етикетирани преди 2 февруари 2014 г. съгласно правилата, приложими преди 2 август 2013 г., могат да продължат да се пускат на пазара и да се използват до изчерпване на складовите наличности.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  ОВ L 26, 31.1.2003 г., стр. 3.

      (4)  EFSA Journal (Бюлетин на ЕОБХ) 2013 г.; 11(3):3106.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка
                  (търговско наименование)

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Максимално допустима граница на остатъчни вещества (МДГОВ) в съответните храни от животински произход

                  mg активно вещество/kg пълноценен фураж със съдържание на влага от 12 %

                     Кокцидиостатици и хистомоностатици

                  51771

                  Eli Lilly and Company Ltd.

                  Диклазурил 0,5 g/100 g
                  (Clinacox 0,5 %)

                                 Състав на добавката

                                          Диклазурил: 0,50 g/100 g

                                          Нископротеиново соево брашно: 99,25 g/100 g

                                          Поливидон К 30: 0,20 g/100 g

                                          Натриев хидроксид: 0,05 g/100 g

                                 Характеристика на активното вещество

                                          Диклазурил, C17H9Cl3N4O2, (±)-4-хлорофенил[2,6-дихлоро-4-(2,3,4,5-тетрахидро-3,5-диоксо-1,2,4-триазин-2-ил)фенил]ацетонитрил,

                                          CAS номер: 101831-37-2

                                          Свързани примеси:

                                                      разпаден продукт (R064318): ≤ 0,1 %

                                                      Други свързани примеси (T001434, R066891, R068610, R070156, R070016): ≤ 0,5 % поотделно

                                                      Общо примеси: ≤ 1,5 %

                                 Метод за анализ
                                  (1)

                                          За определяне на диклазурил във фуражите: високоефективна течна хроматография с обратна фаза (HPLC) с помощта на UV детекция при 280 nm (Регламент (ЕО) № 152/2009 на Комисията (2)

                                          За определяне на диклазурил в тъкани от домашни птици: HPLC в съчетание с тандем масспектрометрия (MS/MS) с използване на един йон прекурсор и на два диагностични продуктови йона.

                  Пилета, отглеждани за носачки

                  16 седмици

                  1

                  1

                              1.

                              Добавката се смесва с комбинирани фуражи под формата на премикс.

                              2.

                              Диклазурил следва да не се смесва с други кокцидиостатици.

                              3.

                              Мерки за безопасност: носене на средства за дихателна защита, очила и ръкавици по време на работа.

                              4.

                              Притежателят на разрешителното трябва да изпълни програма за мониторинг след пускането на пазара относно резистентността към бактерии и Eimeria spp.

                  2 август 2023 г.

                  Регламент (ЕС) № 37/2010 на Комисията (3)

         (1)  Подробна информация относно методите за анализ може да бъде намерена на интернет адреса на референтната лаборатория на Общността: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  ОВ L 54, 26.2.2009 г., стp. 1.

         (3)  ОВ L 15, 20.1.2010 г., стp. 1.


title: Регламент за изпълнение (ЕС) № 387/2014 на Комисията от 14 април 2014 година за установяване на стандартни стойности при внос с цел определяне на входната цена на някои плодове и зеленчуци

text:
                  15.4.2014

                  BG

                  Официален вестник на Европейския съюз

                  L 111/48

         РЕГЛАМЕНТ ЗА ИЗПЪЛНЕНИЕ (ЕС) № 387/2014 НА КОМИСИЯТА
         от 14 април 2014 година
         за установяване на стандартни стойности при внос с цел определяне на входната цена на някои плодове и зеленчуци
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
         като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
         като има предвид, че:

                     (1)

                     В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

                     (2)

                     Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

               ПРИЕ НАСТОЯЩИЯ РЕГЛАМЕНТ:

            Член 1
            Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 април 2014 година.

                  За Комисията,

                  от името на председателя,

               Jerzy PLEWA

                  Генерален директор на генерална дирекция „Земеделие и развитие на селските райони“

            (1)  ОВ L 299, 16.11.2007 г., стр. 1.

            (2)  ОВ L 157, 15.6.2011 г., стр. 1.

            ПРИЛОЖЕНИЕ
            Стандартни стойности при внос за определяне на входната цена на някои плодове и зеленчуци

                        (EUR/100 kg)

                        Код по КН

                        Код на третa държавa (1)

                        Стандартна стойност при внос

                        0702 00 00

                        MA

                        64,0

                        TN

                        117,5

                        TR

                        93,7

                        ZZ

                        91,7

                        0707 00 05

                        MK

                        58,5

                        TR

                        124,3

                        ZZ

                        91,4

                        0709 93 10

                        MA

                        44,0

                        TR

                        96,8

                        ZZ

                        70,4

                        0805 10 20

                        EG

                        47,3

                        IL

                        67,5

                        MA

                        40,7

                        TN

                        46,6

                        TR

                        62,2

                        ZZ

                        52,9

                        0805 50 10

                        MA

                        35,6

                        TR

                        65,8

                        ZZ

                        50,7

                        0808 10 80

                        AR

                        96,5

                        BR

                        88,0

                        CL

                        101,3

                        CN

                        98,6

                        MK

                        26,7

                        NZ

                        138,0

                        US

                        175,3

                        ZA

                        130,1

                        ZZ

                        106,8

                        0808 30 90

                        AR

                        98,5

                        CL

                        147,3

                        CN

                        82,0

                        ZA

                        98,5

                        ZZ

                        106,6

               (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 920/2011 на Комисията от 14 септември 2011 година за определяне на фиксирани стойности при внос за определяне на входната цена на някои плодове и зеленчуци

text:
               15.9.2011

               BG

               Официален вестник на Европейския съюз

               L 238/28

         РЕГЛАМЕНТ ЗА ИЗПЪЛНЕНИЕ (ЕС) № 920/2011 НА КОМИСИЯТА
   от 14 септември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 15 септември 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 септември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0707 00 05

                  EG

                  135,3

                  TR

                  123,1

                  ZZ

                  129,2

                  0709 90 70

                  TR

                  121,3

                  ZZ

                  121,3

                  0805 50 10

                  AR

                  78,2

                  CL

                  83,5

                  MX

                  39,8

                  TR

                  67,0

                  UY

                  65,3

                  ZA

                  74,0

                  ZZ

                  68,0

                  0806 10 10

                  TR

                  102,5

                  ZA

                  59,8

                  ZZ

                  81,2

                  0808 10 80

                  AR

                  148,7

                  CL

                  147,2

                  NZ

                  111,8

                  US

                  82,6

                  ZA

                  90,9

                  ZZ

                  116,2

                  0808 20 50

                  AR

                  217,1

                  CN

                  62,5

                  TR

                  120,2

                  ZA

                  114,1

                  ZZ

                  128,5

                  0809 30

                  TR

                  137,7

                  ZZ

                  137,7

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 869/2014 на Комисията от 11 август 2014 година относно нови железопътни услуги за превоз на пътници  Текст от значение за ЕИП

text:
               12.8.2014

               BG

               Официален вестник на Европейския съюз

               L 239/1

         РЕГЛАМЕНТ ЗА ИЗПЪЛНЕНИЕ (ЕС) № 869/2014 НА КОМИСИЯТА
   от 11 август 2014 година
   относно нови железопътни услуги за превоз на пътници
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (1), и по-специално член 10, параграф 4 и член 11, параграф 4 от нея,
   като има предвид, че:

               (1)

               Съгласно член 10 от Директива 2012/34/ЕС държавите членки са отворили своя пазар за международни железопътни транспортни услуги за превоз на пътници, предоставяни от всяко едно железопътно предприятие, лицензирано по силата на същата директива. При извършване на международна железопътна услуга за превоз на пътници железопътните предприятия имат право да вземат пътници от всяка гара, разположена по международния маршрут, и да ги оставят на друга, включително гари, разположени в същата държава членка.

               (2)

               При все това въвеждането на открит достъп до предоставянето на нови международни железопътни услуги за превоз на пътници, включващи междинни спирки, не би следвало се използва за отваряне на пазара за вътрешни услуги за превоз на пътници, а да е насочено по-скоро към спирки, имащи спомагателно за международната услуга значение. Основната цел на новите услуги трябва да бъде превозът на пътници по международен маршрут. По искане от съответните компетентни органи или заинтересовани железопътни предприятия, регулаторният орган, посочен в глава IV, раздел 4 от Директива 2012/34/ЕС, следва да определи основната цел на предложена нова услуга.

               (3)

               Отварянето на пазара на международни железопътни услуги за превоз на пътници за конкуренция може да има последици за организацията и финансирането на услугите за железопътен превоз на пътници, предоставян по силата на договор за обществени услуги съгласно Регламент (ЕО) № 1370/2007 на Европейския парламент и на Съвета (2). Съгласно член 11 от Директива 2012/34/ЕС държавите членки могат да ограничат правото на достъп до пазара в случаите, когато това право би нарушило икономическото равновесие на такива договори за обществени услуги. По искане на компетентни органи, на управителя на инфраструктура или на железопътното предприятие, изпълняващо договора за обществени услуги, регулаторният орган следва да определи дали предложена нова международна железопътна услуга за превоз на пътници би нарушила икономическото равновесие на договор за обществени услуги.

               (4)

               За да се избегне прекъсването на нова железопътна услуга за превоз на пътници, предоставянето на която вече е започнало, и за да се даде правна сигурност на тази нова услуга по отношение на възможността за извършването ѝ, срокът, в рамките на който може да се подаде искане за анализ на основната цел или за оценка на икономическото равновесие, следва да бъде ограничен и обвързан с периода, в който заявителят съобщава своя интерес към извършване на нова международна железопътна услуга за превоз на пътници. Поради същата причина процедурите, извършвани от регулаторния орган във връзка с тези анализи и оценки, също следва да бъдат ограничени във времето.

               (5)

               Искането за анализ на основната цел следва да съдържа цялата необходима информация, с която да бъде доказано, че основната цел на предложената нова услуга е различна от превоз на пътници между гари, разположени в различни държави членки. За да изпълнят това изискване, субектите, които подават искане за такъв анализ, следва да могат да използват стандартни формуляри за искане, публикувани от регулаторния орган.

               (6)

               Регулаторният орган следва да извърши както качествен, така и количествен анализ, по-скоро за да определи предназначението на услугата в средносрочен план, отколкото нейните характеристики в определен момент. Критериите за оценка следва да бъдат определени в приетата от регулаторния орган методика за анализ на основната цел, която е съобразена с особеностите на железопътния транспорт в съответната държава членка. Нито един количествен праг не следва да се прилага строго или изолирано.

               (7)

               Искането за оценка на икономическото равновесие следва да съдържа цялата необходима информация, с която да бъде доказано, че икономическото равновесие на договора за обществени услуги би било нарушено от предложената нова услуга. Икономическото равновесие на договор за обществени услуги следва да бъде считано за нарушено от предложената нова услуга, ако е налице съществена промяна на стойността на договора за обществени услуги, което означава, че в един пазар с конкурентна структура извършваните по този договор услуги повече не биха били устойчиви и че от извършването им не би било възможно да бъде реализирана разумна печалба.

               (8)

               Оценката на въздействието на предложената нова услуга върху икономическото равновесие на договор за обществени услуги следва да се основава на обективен метод и критерии за оценка, определени в приетата от регулаторния орган методика за оценка на икономическото равновесие, която е съобразена с особеностите на железопътния транспорт в съответната държава членка. Икономическият анализ следва да бъде съсредоточен върху икономическото въздействие, което предложената нова услуга оказва върху договора за обществени услуги като цяло, включително върху конкретно засегнатите услуги, за целия му срок на действие. Нито един предварително определен количествен праг не следва да се прилага строго или изолирано. Освен икономическия анализ на въздействието, което предложената нова услуга оказва върху договора за обществени услуги, регулаторният орган следва да отчете също така и ползите за клиентите в краткосрочен и средносрочен план.

               (9)

               Преразглеждане на решение, взето от регулаторния орган в резултат на оценка на икономическото равновесие, следва да бъде възможно само в случаите, когато е налице съществена промяна на новата услуга в сравнение с анализираните от регулаторния орган данни или когато е налице съществена разлика между действителното и очакваното въздействие върху услугите, извършвани съгласно договора за обществени услуги. За да се гарантира минимална правна стабилност за оператора на новата услуга, следва да бъде предвиден период, през който не може да се иска каквото и да било преразглеждане.

               (10)

               Без да се засяга принципът на независимост на регулаторните органи в процеса на вземане на решения по член 55, параграф 1 от Директива 2012/34/ЕС, регулаторните органи следва да обменят информация помежду си, а когато в отделни случаи е уместно, те следва да съгласуват своите принципи и действия, свързани с анализите на основната цел и оценките на икономическото равновесие, за да се избегнат значителни различия в техните практики, което би създало несигурност на пазара на международни железопътни услуги за превоз на пътници.

               (11)

               Във всички свои дейности, свързани с анализи на основната цел или оценки на икономическото равновесие, регулаторните органи следва да спазват поверителността на чувствителната търговска информация, получавана от страните, които участват в тези анализи и оценки.

               (12)

               Регулаторните органи не са задължени да събират такса за извършване на анализ на основната цел, оценка на икономическото равновесие или преразглеждане на оценката на икономическото равновесие. При все това държавите членки могат да решат да наложат на субектите, подаващи искания, такава такса за извършваната от регулаторните органи дейност, която да покрива нетните разходи за тези оценки. В този случай таксата следва да бъде недискриминационна, разумна и да бъде събирана ефективно и по прозрачен начин от всички субекти, подаващи искания.

               (13)

               Като вземат предвид резултатите от консултациите със заинтересованите страни и обмена на информация с другите регулаторни органи, регулаторните органи следва да разработят съгласувана методика за анализ на основната цел и ако е уместно — за оценка на икономическото равновесие. Тази отговорност не следва да бъде ограничавана от други субекти. Оценките следва да представляват по-скоро индивидуален анализ, отколкото просто прилагане на предварително определени прагове. Не следва да бъдат определяни каквито и да било прагове в национални законодателни актове. Методът на оценка следва да бъде определян по начин, съобразен с тенденциите на пазара, като той може да търпи развитие във времето, по-специално в светлината на опита на регулаторните органи.

               (14)

               Мерките, предвидени в настоящия регламент, са в съответствие със становището на комитета, учреден съгласно член 62, параграф 1 от Директива 2012/34/ЕС,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   В настоящия регламент се определят подробно процедурата и критериите, които да бъдат спазвани, когато се преценява:

               а)

               дали основната цел на железопътна услуга е превозът на пътници между гари, разположени в различни държави членки;

               б)

               дали икономическото равновесие на договор за обществени услуги за железопътен транспорт е нарушено от международна железопътна услуга за превоз на пътници.

         Член 1а
   Изключения от приложното поле
   В приложното поле на настоящия регламент не попадат услугите, организирани от предприятията с цел превоз на собствените им служители до и от работното място, както и услугите, за които не се продават билети на гражданите.
   Член 2
   Определения
   За целите на настоящия регламент се прилагат следните определения:

               1)

               „нова международна услуга за превоз на пътници“ означава международна услуга за превоз на пътници, която е предложена за въвеждане на пазара или предполага съществено изменение, изразяващо се в увеличаване на честотата или броя на спирките по маршрута на съществуваща международна услуга за превоз на пътници;

               2)

               „анализ на основната цел“ означава процеса на оценяване, осъществяван от регулаторен орган по искане на субект по член 5, с цел да се определи дали основната цел на нова железопътна услуга е превозът на пътници между гари, разположени в различни държави членки, или превозът на пътници между гари, разположени в една и съща държава членка;

               3)

               „оценка на икономическото равновесие“ означава процеса на оценяване, осъществяван от регулаторен орган по искане на субект по член 10, приложим само в държавите членки, които са решили съгласно член 11 от Директива 2012/34/ЕС да ограничат правото на достъп до железопътна инфраструктура за международни железопътни услуги за превоз на пътници между начална и крайна точка, които са предмет на един или няколко договора за обществени услуги, за да определят дали икономическото равновесие на договор за обществени услуги би било нарушено от предложена нова международна железопътна услуга за превоз на пътници;

               4)

               „договор за обществени услуги“ означава обществена поръчка за услуги съгласно определението в член 2, буква и) от Регламент (ЕО) № 1370/2007, която касае железопътния транспорт;

               5)

               „компетентен орган“ означава компетентен орган по смисъла на член 2, буква б) от Регламент (ЕО) № 1370/2007;

               6)

               „нетен финансов ефект“ означава ефектът от договор за обществени услуги върху извършените разходи и реализираните приходи при изпълнение на задълженията за обществени услуги, като се отчитат приходите от тази дейност, които остават за железопътното предприятие, изпълняващо договора за обществени услуги, и разумната печалба, изчислени съгласно точка 2 от приложението към Регламент (ЕО) № 1370/2007.

         Член 3
   Уведомяване за планирана нова международна железопътна услуга за превоз на пътници
   1.   Заявителят уведомява съответните регулаторни органи за намерението си да извършва нова международна услуга за превоз на пътници, преди да заяви пред управителя на инфраструктурата инфраструктурен капацитет.
   2.   Регулаторните органи разработват и публикуват на своя уебсайт стандартен формуляр за уведомление, който да бъде използван от заявителите и който следва да съдържа следната информация:

               а)

               наименование, адрес, юридическа форма, регистрационен номер (в съответните случаи) на заявителя;

               б)

               данни как да се влезе в контакт с лицето, отговорно за разглеждане на запитвания;

               в)

               данни за лиценз и сертификат за безопасност, притежавани от заявителя, или посочване на етапа от процедурата по получаване на такива;

               г)

               подробна информация за маршрута с посочване на местоположенията на началните и крайните гари, както и всички междинни спирки и разстоянието между тях;

               д)

               планирана начална дата за осъществяване на предложената нова международна железопътна услуга за превоз на пътници;

               е)

               разписание, честота и капацитет на предложената нова услуга, включително предложените времена на заминаване, междинни спирки, времена на пристигане и връзки, както и всички отклонения от честотата или спирките, посочени в стандартното разписание за всяка от посоките;

               ж)

               обосновка, че основната цел на предложената услуга за превоз на пътници е превозът на пътници между гари, разположени в различни държави членки.

         3.   Информацията относно планираното осъществяване на предложената нова международна железопътна услуга за превоз на пътници следва да обхваща поне първите три години и по възможност — първите пет години от изпълнението на тази услуга.
   4.   Регулаторният орган публикува незабавно на своя уебсайт уведомлението, направено от заявителя, с изключение на каквато и да било чувствителна търговска информация, и информира за него субектите по член 5 или член 10, според целесъобразността.
   5.   Заявителят представя обосновани данни за освобождаване от публикуване на чувствителна търговска информация. Ако регулаторният орган счете, че тази обосновка е приемлива, той следва да опази поверителността на информацията. Ако според него обосновката не е приемлива, той съобщава своя отказ на заявителя, отправил искане за поверителност. Тази процедура не засяга процедурата за обжалване срещу такова решение, както е предвидено в националното законодателство.
   6.   Цялата информация, предоставена от заявителя чрез използване на стандартния формуляр, и всички съпътстващи документи се изпращат на регулаторния орган в електронна форма.
   Член 4
   Срок за подаване на искане за анализ на основната цел или оценка на икономическото равновесие
   1.   Исканията от субектите по член 5 или член 10, по целесъобразност, за анализ на основната цел или за оценка на икономическото равновесие се подават в срок от четири седмици, считано от датата на публикуване на уведомлението от заявителя на уебсайта на регулаторния орган. Субектите, които имат право да подават искания както за анализ, така и за оценка, могат да направят това едновременно.
   2.   Ако са налице искания както за анализ на основната цел, така и за оценка на икономическото равновесие, анализът и оценката могат да бъдат извършени едновременно. Ако по време на анализа на основната цел бъде установено, че основната цел на предложената услуга е различна от превоз на пътници между гари, разположени в различни държави членки, и бъде взето отрицателно решение, оценката на икономическото равновесие се прекратява по силата на решение, което се позовава на отрицателното решение относно основната цел на предложената услуга.
   Член 5
   Субекти, имащи право да подават искане за анализ на основната цел
   Искане за анализ на основната цел може да бъде подавано от следните субекти:

               а)

               компетентни органи, които са сключили договори за обществени услуги за железопътен транспорт в географския район, засегнат от предложената нова услуга;

               б)

               всяко едно железопътно предприятие, осъществяващо международни или вътрешни железопътни услуги за превоз на пътници по маршрут или маршрути, които ще бъдат обслужвани от предложената нова услуга, било на търговска база или по договор за обществени услуги.

         Член 6
   Информация, която следва да бъде предоставена в искането за анализ на основната цел
   1.   Субектът, подаващ искане, следва да включи в него следната информация:

               а)

               наименование, адрес, юридическа форма, регистрационен номер (ако е целесъобразно) на субекта, подаващ искането;

               б)

               данни как да се влезе в контакт в лицето, отговарящо за запитванията;

               в)

               разяснение относно интереса на субекта, подаващ искане, към решение относно основната цел на предложената нова услуга;

               г)

               разяснение за това, защо по мнението на субекта, подаващ искане, основната цел на предложената услуга за превоз на пътници е различна от превоз на пътници между гари, разположени в различни държави членки;

               д)

               информация и документация в подкрепа на разясненията по букви в) и г).

         2.   Субектът, подаващ искане, представя обосновани данни за освобождаване от публикуване на чувствителна търговска информация. Ако регулаторният орган счете, че тази обосновка е приемлива, той следва да опази поверителността на информацията. В противен случай той съобщава своя отказ на страната, поискала поверителност. Тази процедура не засяга евентуална процедура за обжалване срещу такова решение, предвидена в националното законодателство.
   3.   Регулаторните органи публикуват на своите уебсайтове стандартен формуляр за искане за анализ на основната цел, който да бъде използван от субектите, подаващи искания.
   4.   Цялата информация, предоставяна чрез използване на стандартния формуляр, и всички съпътстващи документи се изпращат на регулаторния орган в електронна форма.
   Член 7
   Процедура за извършване на анализ на основната цел
   1.   Регулаторният орган преглежда искането, внесено от подалия искане субект.
   2.   Ако регулаторният орган прецени, че подалият искане субект не е предоставил със своето искане цялата необходима информация, той може да поиска допълнителна информация в рамките на три седмици след получаването на искането. В случай че подалият искане субект отговори на запитването за допълнителна информация, но неговият отговор все още е непълен, регулаторният орган може да отправи второ запитване за допълнителна информация в рамките на три седмици след получаването на отговора на първото запитване за допълнителна информация. Подалият искане субект трябва да предоставя подобна информация в отговор на запитванията за допълнителна информация в рамките на разумно кратък период, определен от регулаторния орган в съответствие с член 56, параграф 8 от Директива 2012/34/ЕС. Ако подалият искане субект не предостави информацията в рамките на сроковете, определени от регулаторния орган, искането се отхвърля.
   3.   Регулаторният орган може да поиска от заявителя да предостави допълнителна информация. Ако предоставената информация е неясна, органът може да удължи срока за представяне на пояснения.
   4.   Ако искането не може да бъде обосновано в съответствие с член 6, параграф 1, буква г), то трябва да бъде отхвърлено.
   5.   Регулаторният орган взема решение в срок не по-дълъг от шест седмици от получаването на цялата необходима информация.
   Член 8
   Критерии за оценка във връзка с анализа на основната цел
   1.   Регулаторният орган проверява основната цел на предложена нова услуга. Той извършва както качествен, така и количествен анализ, при извършването на който се отчитат предвидимото развитие на услугата и предвидимите промени на пазарните условия по време на периода, обхванат от уведомлението на заявителя.
   2.   По време на процеса на оценяване и в допълнение към информацията, предоставена в стандартния формуляр за уведомление, регулаторният орган се съобразява по-специално със следните критерии:

               а)

               дела от оборота и от обема, реализиран в резултат на международен превоз на пътници, очакван от заявителя, сравнен с дела от оборота и обема, реализиран в резултат на вътрешен превоз на пътници в държавата членка, в която е установен регулаторният орган;

               б)

               разстоянието, обхванато от предложената нова услуга в различни държави членки, и местоположенията на спирките;

               в)

               потребителското търсене на новата услуга;

               г)

               маркетинговата стратегия на заявителя;

               д)

               естеството на подвижния състав, който ще се използва при извършване на новата услуга.

         3.   Регулаторният орган може да определи и прилага прагове, изразени като дял на оборота или обема, реализирани в резултат от превоза на международни пътници. Тези прагове не следва да надвишават 50 % от оборота или обема, реализирани от превоза на всички пътници, оценено за целия период, попадащ в обхвата на решението на регулаторния орган, за да може услугата да бъде определена като международна, и също така праговете не трябва да бъдат прилагани изолирано.
   Член 9
   Резултат от анализа на основната цел
   1.   След като оцени предложената нова услуга, регулаторният орган преценява дали основната цел на предложената нова услуга представлява:

               а)

               превоз на пътници между гари, разположени в различни държави членки, или

               б)

               превоз на пътници между гари, разположени в държавата членка, в която е установен регулаторният орган.

         2.   Ако регулаторният орган вземе решение по параграф 1, буква а), се предоставя достъп до железопътната инфраструктура за предложената нова международна услуга за превоз на пътници.
   3.   Ако регулаторният орган вземе решение по параграф 1, буква б), той преквалифицира заявлението в заявление за национална услуга за превоз на пътници и уведомява заявителя за това. Тогава заявителят следва да спазва приложимите национални правила при подаване на заявление за достъп до железопътната инфраструктура.
   4.   Регулаторният орган уведомява заявителя за взетото от него решение.
   5.   Решението на регулаторния орган следва да бъде надлежно обосновано и незабавно публикувано на неговия уебсайт при спазване на поверителността на чувствителната търговска информация.
   Член 10
   Субекти, имащи право да подадат искане за оценка на икономическото равновесие
   Когато държава членка, заинтересована от предложената нова международна железопътна услуга, е решила да ограничи правото на достъп до железопътната инфраструктура за международни железопътни услуги за превоз на пътници между начална и крайна точка, които са предмет на един или няколко договора за обществени услуги, оценка на икономическото равновесие може да бъде поискана от следните субекти:

               а)

               компетентния орган или компетентните органи, които са сключили договор за обществени услуги, обхващащ началната и крайната точка на предложената нова услуга;

               б)

               всеки друг заинтересован компетентен орган, който има право да ограничава достъпа съгласно член 11 от Директива 2012/34/ЕС;

               в)

               управителя на инфраструктура в географския район, обхванат от предложената нова международна услуга за превоз на пътници;

               г)

               всяко едно железопътно предприятие, изпълняващо договор за обществени услуги, възложен от органа, посочен в буква а).

         Член 11
   Изисквания към информацията, необходима за оценката на икономическото равновесие
   1.   Субектът, подаващ искане, следва да включи в него следната информация:

               а)

               наименование, адрес, юридическа форма, регистрационен номер (ако е целесъобразно) на субекта, подаващ искане;

               б)

               данни как да се влезе в контакт с лицето, отговарящо за запитванията;

               в)

               разяснение за интереса на субекта, подаващ искането, към решение относно оценката на икономическото равновесие;

               г)

               доказателства за това, че икономическото равновесие ще бъде нарушено от новата услуга;

               д)

               информация и документация в подкрепа на разясненията по букви в) и г).

         2.   Регулаторният орган може да поиска информация от участващите в оценката субекти, която включва, но не се ограничава до:

               а)

               от компетентния орган:

                           i)

                           копие от договора за обществена услуга;

                           ii)

                           национални правила за възлагане и изменение на договорите за обществени услуги;

                           iii)

                           приложими прогнози за пътуванията и приходите, включително прогнозната методика;

               б)

               от железопътното предприятие, изпълняващо договора за обществени услуги:

                           i)

                           копие от договора за обществена услуга;

                           ii)

                           бизнес плана на това предприятие;

                           iii)

                           информация за приходите, реализирани от това предприятие;

                           iv)

                           информация за разписанията за услугите, включително информация за време на заминаване, междинни спирки, време на пристигане и връзки;

                           v)

                           очакваната от него гъвкавост на услугите (например ценова гъвкавост, гъвкавост по отношение на качествените характеристики на услугите) и планове за конкурентни реакции на новата услуга, както и евентуални икономии от разходи, влияещи се от новата услуга;

               в)

               от заявителя:

                           i)

                           бизнес план;

                           ii)

                           прогноза за пътуванията и приходите, реализирани в резултат на вътрешен превоз на пътници, включително прогнозна методика;

                           iii)

                           ценови стратегии;

                           iv)

                           правила за издаване на билети;

                           v)

                           спецификации на подвижния състав (например коефициент на натоварване, брой на местата, конфигурация на вагоните);

                           vi)

                           маркетингова стратегия;

                           vii)

                           очакваната от него гъвкавост на услугите (например ценова гъвкавост, гъвкавост по отношение на качествените характеристики на услугите);

               г)

               от управителя на инфраструктура:
               информация относно съответните линии и участъци, за да се гарантира, че новата международна услуга за превоз на пътници може да бъде осъществявана чрез използване на тази инфраструктура. Това задължение на управителя на инфраструктура за предоставяне на информация не засяга неговите задължения по процедурата за разпределяне, посочена в глава IV, раздел 3 от Директива 2012/34/ЕС.

         3.   Субектите, които участват в оценката на икономическото равновесие, представят обосновани данни за всяко едно освобождаване от публикуване на чувствителна търговска информация. Ако регулаторният орган счете, че тази обосновка е приемлива, той следва да опази поверителността на информацията. Ако според него обосновката не е приемлива, той съобщава своя отказ на страната, отправила искане за поверителност. Тази процедура не засяга евентуална процедура за обжалване срещу такава констатация, предвидена в националното законодателство.
   Член 12
   Процедура за извършване на оценката на икономическото равновесие
   1.   Регулаторният орган преглежда искането, внесено от подалия искане субект.
   2.   Ако регулаторният орган прецени, че подалият искане субект не е предоставил със своето искане цялата необходима информация, той може да поиска допълнителна информация в рамките на три седмици след получаването на искането. В случай че подалият искане субект отговори на запитването за допълнителна информация, но неговият отговор все още е непълен, регулаторният орган може да отправи второ запитване за допълнителна информация в рамките на три седмици след получаването на отговора на първото запитване за допълнителна информация. Подалият искане субект трябва да предостави информацията в отговор на запитванията за допълнителна информация в рамките на разумно кратък период, определен от регулаторния орган в съответствие с член 56, параграф 8 от Директива 2012/34/ЕС. Ако подалият искане субект не предостави информацията в рамките на сроковете, определени от регулаторния орган, искането се отхвърля.
   3.   В срок от един месец от получаване на искането регулаторният орган изисква информацията по член 11 от други заинтересовани страни, по-специално от железопътното предприятие, искащо достъп до железопътна инфраструктура с цел осъществяване на нова международна железопътна услуга за превоз на пътници. Ако предоставената информация е неясна, органът може да удължи срока за представяне на пояснения.
   4.   Ако искането не може да бъде обосновано в съответствие с член 11, параграф 1, буква г), то трябва да бъде отхвърлено.
   5.   Ако информацията, предоставена от подалия искане субект, обосновава искането за провеждане на оценка на икономическото равновесие, а информацията, предоставена от искащия достъп заявител не е достатъчна, за да обори искането за такава оценка, не се предоставя достъп.
   6.   Регулаторният орган определя срок за приемане на своите решения, който не следва да надвишава шест седмици от получаване на цялата приложима информация.
   7.   Цялата информация се изпраща на регулаторния орган в електронна форма.
   Член 13
   Съдържание на оценката на икономическото равновесие
   1.   Икономическото равновесие на договор за обществени услуги се счита за нарушено, когато предложената нова услуга оказва съществено отрицателно въздействие върху:

               i)

               рентабилността на услугите, осъществявани по силата на договора за обществени услуги; и/или

               ii)

               нетните разходи за компетентния орган, който възлага договора за обществени услуги.

         2.   Регулаторният орган преценява дали икономическото равновесие на договор за обществени услуги е нарушено от предложената нова услуга. Анализът, извършван от регулаторния орган, се фокусира върху икономическото въздействие, което предложената нова услуга оказва върху договора за обществени услуги като цяло, а не върху осъществяваните по него отделни услуги, за целия му срок. Може да се прилагат предварително определени прагове за конкретни критерии, но не изолирано от другите критерии.
   3.   Освен това регулаторният орган отчита и ползите за клиентите, произтичащи от новата услуга в краткосрочен и средносрочен план.
   Член 14
   Критерии за оценка във връзка с оценката на икономическото равновесие
   По време на процеса на оценяване регулаторният орган се съобразява по-специално със следните критерии:

               а)

               въздействието върху нетния финансов ефект от услугите, извършвани съгласно договора за обществени услуги за целия му срок;

               б)

               възможната конкурентна реакция на железопътното предприятие, изпълняващо договора за обществени услуги;

               в)

               евентуалните икономии от разходи, които ще бъдат постигнати от железопътното предприятие, изпълняващо договора за обществени услуги (например като не подменя подвижен състав с изтичащ срок на експлоатация или като не продължава изтичащи договори на служители), както и потенциалните ползи за това железопътно предприятие, които произтичат от предложената нова услуга (като привличане на международни пътници, които биха могли да се заинтересуват от връзка с регионална услуга, осъществявана в рамките на договора за обществени услуги);

               г)

               възможността за стесняване на приложното поле на договора за обществени услуги, по-специално когато към момента на оценката наближава изтичането на срока на договора;

               д)

               въздействието върху изпълнението и качеството на железопътните услуги;

               е)

               въздействието върху изготвянето на разписанието за железопътните услуги;

               ж)

               въздействието върху инвестирането в подвижен състав от страна на железопътни предприятия или компетентни органи, ако това е целесъобразно.

         Член 15
   Резултат от оценката на икономическото равновесие
   1.   В резултат на оценката на икономическото равновесие регулаторният орган взима решение по силата на член 11, параграф 1 от Директива 2012/34/ЕС, въз основа на което правото на достъп до железопътната инфраструктура се предоставя, изменя, предоставя само при определени условия или се отказва.
   2.   Преди взимане на решение, което би довело до отказ за достъп до железопътна инфраструктура за предложената нова международна услуга за превоз на пътници, регулаторният орган дава възможност на заявителя да коригира плана така, че да се предотврати нарушаване на икономическото равновесие на договора за обществени услуги.
   3.   Решението на регулаторния орган и обосновката за него следва да бъдат публикувани на уебсайта на органа при спазване на поверителността на чувствителната търговска информация.
   Член 16
   Преразглеждане на решение, взето в резултат на оценката на икономическото равновесие
   1.   Субектите, изброени в член 11, параграф 3 от Директива 2012/34/ЕС, могат да поискат преразглеждане на решение, взето в резултат на оценка на икономическото равновесие, при условията, определени от регулаторния орган. Тези условия могат да включват следните ситуации:

               а)

               налице е съществена промяна на новата международна услуга за превоз на пътници в сравнение с данните, анализирани от регулаторния орган; или

               б)

               налице е съществена разлика между действителното и очакваното въздействие върху услугите, извършвани съгласно договора за обществени услуги; или

               в)

               при изтичане на договора за обществени услуги преди първоначално предвидения срок.

         2.   Освен ако регулаторният орган посочи нещо друго в своето решение, не може да бъде подавано искане за каквото и да е преразглеждане на решение по-рано от три години след публикуването на решението, с изключение на случая, описан в параграф 1, буква а).
   Член 17
   Сътрудничество на регулаторния орган с други регулаторни органи, компетентни по отношение на предложената нова услуга
   1.   При получаване на уведомлението на заявителя за неговото намерение да започне да осъществява нова международна услуга за превоз на пътници регулаторният орган информира другите регулаторни органи, които са компетентни за маршрута на предложената нова услуга. Тези регулаторни органи проверяват дали информацията, съдържаща се във формуляра за уведомление, публикуван на уебсайта на регулаторния орган, съответства на информацията, предоставена им от заявителя. Те уведомяват регулаторния орган, в случай че бъдат открити каквито и да е несъответствия.
   2.   При получаване от субектите по член 5 или член 10 на искане за анализ на основната цел или за оценка на икономическото равновесие регулаторният орган уведомява другите регулаторни органи, които са компетентни за части от маршрута на предложената нова услуга.
   3.   Регулаторните органи съобщават резултатите от анализите и оценките на другите регулаторни органи, които са компетентни за части от маршрута на предложената нова услуга. Те следва да направят това достатъчно време преди датата на окончателното приемане на своето решение, за да дадат възможност на другите регулаторни органи да представят коментарите си във връзка с резултата от оценките.
   4.   В рамките на всеки обмен на информация относно анализите и оценките регулаторните органи спазват поверителността на чувствителната търговска информация, получавана от страните, които участват в тези анализи и оценки. Те могат да използват единствено информацията, която касае конкретния случай.
   Член 18
   Такси
   Държавите членки или в съответните случаи, регулаторните органи могат да събират такса за извършване на анализ на основната цел, оценка на икономическото равновесие или преразглеждане на оценката на икономическото равновесие от субекта, подал искане за анализ, оценка или преразглеждане. В този случай таксата трябва да е недискриминационна, разумна, да се събира ефективно и по прозрачен начин от всички субекти, подаващи искания, като не надхвърля стойността на работата, извършвана от персонала, и разходите, свързани с прилагането.
   Член 19
   Методика
   1.   Регулаторните органи разработват методика за анализите на основната цел и ако е уместно — за оценките на икономическото равновесие, като тази методика трябва да е съобразена с разпоредбите на настоящия регламент. Методиката трябва да е ясна, прозрачна и недискриминационна и да се публикува на уебсайта на регулаторния орган.
   2.   Методиката трябва да се определя по начин, съобразен с тенденциите на пазара, като може да търпи развитие във времето, по-специално в светлината на опита на регулаторните органи.
   Член 20
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 16 юни 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 август 2014 година.

            За Комисията

            Председател

         José Manuel BARROSO

      (1)  ОВ L 343, 14.12.2012 г., стр. 32.

      (2)  Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (ОВ L 315, 3.12.2007 г., стр. 1).


title: Регламент за изпълнение (ЕС) 2016/658 на Комисията от 27 април 2016 година за вписване на наименование в регистъра на защитените наименования за произход и защитените географски указания [Levický slad (ЗГУ)]

text:
               28.4.2016

               BG

               Официален вестник на Европейския съюз

               L 114/8

         РЕГЛАМЕНТ ЗА ИЗПЪЛНЕНИЕ (ЕС) 2016/658 НА КОМИСИЯТА
   от 27 април 2016 година
   за вписване на наименование в регистъра на защитените наименования за произход и защитените географски указания [Levický slad (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Levický slad“, подадено от Словакия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Levický slad“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Levický slad“ (ЗГУ).
   Наименованието по първа алинея се използва за идентифициране на продукт от клас 1.8 Други продукти от приложение I към Договора (подправки и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 април 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 433, 23.12.2015 г., стр. 13.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 601/2013 на Комисията от 24 юни 2013 година за разрешаване на употребата на кобалтов (II) ацетат тетрахидрат, кобалтов (II) карбонат, монохидрат на кобалтов (II) хидроксид карбонат (2:3), кобалтов (II) сулфат хептахидрат и монохидрат на покрит гранулиран кобалтов (II) хидроксид карбонат (2:3) като фуражни добавки  текст от значение за ЕИП

text:
               25.6.2013

               BG

               Официален вестник на Европейския съюз

               L 172/14

         РЕГЛАМЕНТ ЗА ИЗПЪЛНЕНИЕ (ЕС) № 601/2013 НА КОМИСИЯТА
   от 24 юни 2013 година
   за разрешаване на употребата на кобалтов (II) ацетат тетрахидрат, кобалтов (II) карбонат, монохидрат на кобалтов (II) хидроксид карбонат (2:3), кобалтов (II) сулфат хептахидрат и монохидрат на покрит гранулиран кобалтов (II) хидроксид карбонат (2:3) като фуражни добавки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на това разрешително. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               Кобалтов ацетат, основен кобалтов карбонат и кобалтов сулфат бяха разрешени безсрочно с Директива 70/524/ЕИО. Впоследствие тези продукти бяха вписани в Регистъра на фуражните добавки на Общността като съществуващи продукти в съответствие с член 10, параграф 1 от Регламент (ЕО) № 1831/2003.

               (3)

               В съответствие с член 10, параграф 2 от Регламент (ЕО) № 1831/2003 във връзка с член 7 от него беше подадено заявление за извършване на повторна оценка на кобалтов ацетат, основен кобалтов карбонат и кобалтов сулфат като фуражни добавки за всички животински видове. Освен това беше подадено заявление въз основа на член 10, параграф 2 за извършване на повторна оценка на основен кобалтов карбонат за използване под формата на гранулиран филм за всички животински видове. И трето, в съответствие с член 7 от посочения регламент бе подадено заявление за издаване на разрешително на кобалтов карбонат за преживни животни, коне и зайци. За петте съединения на кобалт беше поискано добавките да бъдат класифицирани в категорията „хранителни добавки“. Трите заявления бяха придружени от данните и документите, които се изискват в член 7, параграф 3 от Регламент (ЕО) № 1831/2003.

               (4)

               Европейският орган за безопасност на храните („органът“) заключи в становищата си от 12 юни 2012 г. (3)
                   (4) и 22 май 2012 г. (5), че при предложените условия на употреба кобалтов (II) ацетат тетрахидрат, кобалтов (II) карбонат, монохидрат на кобалтов (II) хидроксид карбонат (2:3), кобалтов (II) сулфат хептахидрат и монохидрат на покрит гранулиран кобалтов (II) хидроксид карбонат (2:3) не оказват неблагоприятно въздействие върху здравето на животните, здравето на потребителите или околната среда и че те са ефективни източници на кобалт при съответните целеви видове. Органът също така заключи, че няма да възникнат опасения във връзка с безопасността за потребителите, при условие че бъдат взети съответните защитни мерки, за да се избягва вдишване. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Оценката на кобалтов (II) ацетат тетрахидрат, кобалтов (II) карбонат, монохидрат на кобалтов (II) хидроксид карбонат (2:3), кобалтов (II) сулфат хептахидрат и монохидрат на покрит гранулиран кобалтов (II) хидроксид карбонат (2:3) показва, че са изпълнени условията за разрешаване, предвидени в член 5 от Регламент (ЕО) № 1831/2003. Поради това използването на посочените вещества следва да бъде разрешено съгласно указаното в приложението към настоящия регламент.

               (6)

               Тъй като няма съображения във връзка с безопасността, които да налагат незабавното прилагане на измененията за вече разрешените кобалтови съединения, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешаване
   Веществата, посочени в приложението, който принадлежат към категорията „хранителни добавки“ и към функционалната група „смеси на елементи с микроконцентрация“, се разрешават като добавка при храненето на животните при условията, определени в същото приложение.
   Член 2
   Преходни мерки
   Посочените в приложението вещества, разрешени с Директива 70/524/ЕИО, и съдържащите ги фуражи, които са произведени и етикетирани преди 15 януари 2014 г. съгласно правилата, приложими преди 15 юли 2013 г., могат да продължат да бъдат пускани на пазара и да се използват до изчерпване на складовите наличности.
   Член 3
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 270, 14.12.1970 г., стр. 1.

      (3)  EFSA Journal (Бюлетин на ЕОБХ), 2012 г.; 10(7):2791.

      (4)  EFSA Journal (Бюлетин на ЕОБХ), 2012 г.; 10(7):2782.

      (5)  EFSA Journal (Бюлетин на ЕОБХ), 2012 г.; 10(6):2727.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Съдържание на елемента (Co) в mg/kg пълноценен фураж със съдържание на влага 12 %

                     Категория „хранителни добавки“. Функционална група: смеси на елементи с микроконцентрация

                  3b801

                  —

                  Кобалтов (II) ацетат тетрахидрат

                                 Състав на добавката

                              Кобалтов (II) ацетат тетрахидрат като кристали или гранули с минимално съдържание на 23 % кобалт
                              Частици < 50 μm: под 1 %

                                 Характеристика на активното вещество

                              Химична формула: Co(CH3COO)2 × 4H2O
                              CAS номер: 6147-53-1

                                 Методи за анализ
                                  (1)

                                          За идентифициране на ацетат в добавката:

                                                      —

                                                      Европейска фармакопея, монография 01/2008:20301.

                                          За кристалографска характеристика на добавката:

                                                      —

                                                      Дифракция на рентгенови лъчи.

                                          За определяне на общия обем на кобалт в добавката, премиксите, комбинираните фуражи и фуражните суровини:

                                                      —

                                                      EN 15510 — атомно-емисионна спектрометрия с индуктивно свързана плазма (ICP-AES)
                                                      или

                                                      —

                                                      CEN/TS 15621 — атомно-емисионна спектрометрия с индуктивно свързана плазма (ICP-AES) след разграждане под високо налягане.

                                          За определяне на зърнометричния състав:

                                                      —

                                                      ISO 13320: 2009 — Анализ на размера на частиците — дифракционни методи, използващи лазер

                  Преживни животни с функциониращ търбух, еднокопитни, зайцевидни, гризачи, тревопасни влечуги и бозайници в зоологически градини

                  —

                  —

                  1 (общо)

                              1.

                              Добавката се смесва с фуража под формата на премикс.

                              2.

                              Трябва да се вземат защитни мерки в съответствие с националните разпоредби за прилагане на законодателството на ЕС в областта на здравето и безопасността на работното място, включително директиви 89/391/ЕИО (2), 89/656/ЕИО (3), 92/85/ЕИО (4) и 98/24/ЕО (5) на Съвета. По време на работа да се използват подходящи предпазни ръкавици, дихателна и зрителна защита в съответствие с Директива 89/686/ЕИО на Съвета (6).

                              3.

                              Задължително обозначаване върху етикетирането на добавката и премикса:

                                          —

                                             „Препоръчва се добавянето на кобалт да се ограничи до 0,3 mg/kg пълноценен фураж. В тази връзка следва да се вземат под внимание рискът от недостиг на кобалт поради местните условия и специфичният състав на приеманата храна.“

                  15 юли 2023 г.

                  3b802

                  —

                  Кобалтов (II) карбонат

                                 Състав на добавката

                              Кобалтов (II) карбонат като прах с минимално съдържание на 46 % кобалт
                              Кобалтов карбонат: най-малко 75 %
                              Кобалтов хидроксид: 3—15 %
                              Вода: най-много 6 %
                              Частици < 11 μm: под 90 %

                                 Характеристика на активните вещества

                              Химична формула: CoCO3

                              CAS номер: 513-79-1
                              Химична формула Co(OH)2

                              CAS номер: 21041-93-0

                                 Методи за анализ
                                  (1)

                                          За идентифициране на карбонат в добавката:

                                                      —

                                                      Европейска фармакопея, монография 01/2008:20301.

                                          За кристалографска характеристика на добавката:

                                                      —

                                                      Дифракция на рентгенови лъчи.

                                          За определянето на общия обем на кобалт в добавката, премиксите, комбинираните фуражи и фуражните суровини:

                                                      —

                                                      EN 15510 — атомно-емисионна спектрометрия с индуктивно свързана плазма (ICP-AES)
                                                      или

                                                      —

                                                      CEN/TS 15621 — атомно-емисионна спектрометрия с индуктивно свързана плазма (ICP-AES) след разграждане под високо налягане.

                                          За определяне на зърнометричния състав:

                                                      —

                                                      ISO 13320: 2009 — Анализ на размера на частиците — дифракционни методи, използващи лазер

                  Преживни животни с функциониращ търбух, еднокопитни, зайцевидни, гризачи, тревопасни влечуги и бозайници в зоологически градини

                  —

                  —

                  1 (общо)

                              1.

                              Добавката се смесва с фуража под формата на премикс. Този фураж трябва да бъде пуснат на пазара под формата на пелети.

                              2.

                              Трябва да се вземат защитни мерки в съответствие с националните разпоредби за прилагане на законодателството на ЕС в областта на здравето и безопасността на работното място, включително директиви 89/391/ЕИО, 89/656/ЕИО, 92/85/ЕИО, 98/24 ЕО и 2004/37/ЕО на Европейския парламент и на Съвета (7). По време на работа да се използват подходящи предпазни ръкавици, дихателна и зрителна защита в съответствие с Директива 89/686/ЕИО.

                              3.

                              Задължително обозначаване върху етикетирането на добавката и премикса:

                                          —

                                             „Препоръчва се добавянето на кобалт да се ограничи до 0,3 mg/kg пълноценен фураж. В тази връзка следва да се вземат под внимание рискът от недостиг на кобалт поради местните условия и специфичният състав на приеманата храна.“

                  15 юли 2023 г.

                  3b803

                  —

                  Монохидрат на кобалтов (II) хидроксид карбонат (2:3)

                                 Състав на добавката

                              Монохидрат на кобалтов (II) хидроксид карбонат (2:3) като прах с минимално съдържание на 50 % кобалт
                              Частици < 50 μm: под 98 %

                                 Характеристика на активното вещество

                              Химична формула: 2CoCO3 × 3Co(OH)2 × H2O
                              CAS номер: 51839-24-8

                                 Методи за анализ
                                  (1)

                                          За идентифициране на карбонат в добавката:

                                                      —

                                                      Европейска фармакопея, монография 01/2008:20301.

                                          За кристалографска характеристика на добавката:

                                                      —

                                                      Дифракция на рентгенови лъчи.

                                          За определянето на общия обем на кобалт в добавката, премиксите, комбинираните фуражи и фуражните суровини:

                                                      —

                                                      EN 15510 — атомно-емисионна спектрометрия с индуктивно свързана плазма (ICP-AES)
                                                      или

                                                      —

                                                      CEN/TS 15621 — атомно-емисионна спектрометрия с индуктивно свързана плазма (ICP-AES) след разграждане под високо налягане.

                                          За определяне на зърнометричния състав:

                                                      —

                                                      ISO 13320: 2009 — Анализ на размера на частиците — дифракционни методи, използващи лазер

                  Преживни животни с функциониращ търбух, еднокопитни, зайцевидни, гризачи, тревопасни влечуги и бозайници в зоологически градини

                  —

                  —

                  1 (общо)

                              1.

                              Добавката се смесва с фуража под формата на премикс. Този фураж трябва да бъде пуснат на пазара под формата на пелети.

                              2.

                              Трябва да се вземат защитни мерки в съответствие с националните разпоредби за прилагане на законодателството на ЕС в областта на здравето и безопасността на работното място, включително директиви 89/391/ЕИО, 89/656/ЕИО, 92/85/ЕИО, 98/24 ЕО и 2004/37/ЕО. По време на работа да се използват подходящи предпазни ръкавици, дихателна и зрителна защита в съответствие с Директива 89/686/ЕИО.

                              3.

                              Задължително обозначаване върху етикетирането на добавката и премикса:

                                          —

                                             „Препоръчва се добавянето на кобалт да се ограничи до 0,3 mg/kg пълноценен фураж. В тази връзка следва да се вземат под внимание рискът от недостиг на кобалт поради местните условия и специфичният състав на приеманата храна.“

                  15 юли 2023 г.

                  3b804

                  —

                  Монохидрат на покрит гранулиран кобалтов (II) хидроксид карбонат (2:3)

                                 Състав на добавката

                              Монохидрат на покрит гранулиран кобалтов (II) хидроксид карбонат (2:3) със съдържание на кобалт 1—5 %
                              Агенти за покритие (2,3—3,0 %) и дисперсанти (избор между полиоксиетимен, сорбитан монолаурат, глицерол полиетиленгликол рицинолеат, полиетиленгликол 300, сорбитол и малтодекстрин)
                              Частици < 50 μm: под 1 %

                                 Характеристика на активното вещество

                              Химична формула: 2CoCO3 × 3Co(OH)2 × H2O
                              CAS номер: 51839-24-8

                                 Методи за анализ
                                  (1)

                                          За идентифициране на карбонат в добавката:

                                                      —

                                                      Европейска фармакопея, монография 01/2008:20301.

                                          За кристалографска характеристика на добавката:

                                                      —

                                                      Дифракция на рентгенови лъчи.

                                          За определянето на общия обем на кобалт в добавката, премиксите, комбинираните фуражи и фуражните суровини:

                                                      —

                                                      EN 15510 — атомно-емисионна спектрометрия с индуктивно свързана плазма (ICP-AES)
                                                      или

                                                      —

                                                      CEN/TS 15621 — атомно-емисионна спектрометрия с индуктивно свързана плазма (ICP-AES) след разграждане под високо налягане.

                                          За определяне на зърнометричния състав:

                                                      —

                                                      ISO 13320: 2009 — Анализ на размера на частиците — дифракционни методи, използващи лазер

                  Преживни животни с функциониращ търбух, еднокопитни, зайцевидни, гризачи, тревопасни влечуги и бозайници в зоологически градини

                  —

                  —

                  1 (общо)

                              1.

                              Трябва да се вземат защитни мерки в съответствие с националните разпоредби за прилагане на законодателството на ЕС в областта на здравето и безопасността на работното място, включително директиви 89/391/ЕИО, 89/656/ЕИО, 92/85/ЕИО и 98/24/ЕО. По време на работа да се използват подходящи предпазни ръкавици, дихателна и зрителна защита в съответствие с Директива 89/686/ЕИО.

                              2.

                              Задължително обозначаване върху етикетирането на добавката и премикса, ако е приложимо:

                                          —

                                             „Препоръчва се добавянето на кобалт да се ограничи до 0,3 mg/kg пълноценен фураж. В тази връзка следва да се вземат под внимание рискът от недостиг на кобалт поради местните условия и специфичният състав на приеманата храна.“

                  15 юли 2023 г.

                  3b805

                  —

                  Кобалтов (II) сулфат хептахидрат

                                 Състав на добавката

                              Кобалтов (II) сулфат хептахидрат като прах с минимално съдържание на 20 % кобалт
                              Частици < 50 μm: под 95 %

                                 Характеристика на активното вещество

                              Химична формула: CoSO4 × 7H2O
                              CAS номер: 10026-24-1

                                 Методи за анализ
                                  (1)

                                          За идентифициране на сулфат в добавката:

                                                      —

                                                      Европейска фармакопея, монография 01/2008:20301.

                                          За кристалографска характеристика на добавката:

                                                      —

                                                      Дифракция на рентгенови лъчи.

                                          За определянето на общия обем на кобалт в добавката, премиксите, комбинираните фуражи и фуражните суровини:

                                                      —

                                                      EN 15510 — атомно-емисионна спектрометрия с индуктивно свързана плазма (ICP-AES)
                                                      или

                                                      —

                                                      CEN/TS 15621 — атомно-емисионна спектрометрия с индуктивно свързана плазма (ICP-AES) след разграждане под високо налягане.

                                          За определяне на зърнометричния състав:

                                                      —

                                                      ISO 13320: 2009 — Анализ на размера на частиците — дифракционни методи, използващи лазер

                  Преживни животни с функциониращ търбух, еднокопитни, зайцевидни, гризачи, тревопасни влечуги и бозайници в зоологически градини

                  —

                  —

                  1 (общо)

                              1.

                              Добавката се смесва с фуража под формата на премикс. Този фураж трябва да бъде пуснат на пазара под формата на пелети.

                              2.

                              Трябва да се вземат защитни мерки в съответствие с националните разпоредби за прилагане на законодателството на ЕС в областта на здравето и безопасността на работното място, включително директиви 89/391/ЕИО, 89/656/ЕИО, 92/85/ЕИО, 98/24 ЕО и 2004/37/ЕО. По време на работа да се използват подходящи предпазни ръкавици, дихателна и зрителна защита в съответствие с Директива 89/686/ЕИО.

                              3.

                              Задължително обозначаване върху етикетирането на добавката и премикса:

                                          —

                                             „Препоръчва се добавянето на кобалт да се ограничи до 0,3 mg/kg пълноценен фураж. В тази връзка следва да се вземат под внимание рискът от недостиг на кобалт поради местните условия и специфичният състав на приеманата храна.“

                  15 юли 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  ОВ L 183, 29.6.1989 г., стр. 1.

         (3)  ОВ L 393, 30.12.1989 г., стр. 18.

         (4)  ОВ L 348, 28.11.1992 г., стр. 1.

         (5)  ОВ L 131, 5.5.1998 г., стр. 11.

         (6)  ОВ L 399, 30.12.1989 г., стр. 18.

         (7)  ОВ L 158, 30.4.2004 г., стр. 50.